ལཱུ་ཨི་པའི་དཀྱིལ་ཆོག་དེ་ཁོ་ན་ཉིད་གསལ་བ་བཞུགས་སོ།།
245

བདེ་མཆོག་ཆོས་སྐོར་
།དཔལ་འཁོར་ལོ་སྡོམ་པའི་དཀྱིལ་འཁོར་གྱི་ཆོ་ག དེ་ཁོ་ན་ཉིད་ལ་གསལ་བར་འཇུག་པ་ཞེས་བྱ་བ། བླ་མ་དང་དཔལ་ཧེ་རུ་ཀ་ལ་ཕྱག་འཚལ་ལོ། །དངོས་
མིན་དངོས་པོ་ཀུན་རང་བཞིན། །བདེ་ཆེན་སྒྱུ་མའི་རྣམ་འཕྲུལ་གྱིས། །གཅིག་ཉིད་དུ་མར་གར་མཛད་པ། །ཧེ་རུ་ཀ་དཔལ་ལ་ཕྱག་འཚལ། །དཔལ་ལྡན་འཁོར་ལོ་སྡོམ་པ་ཡི། །དཀྱིལ་
འཁོར་ཆོ་ག་དེ་ཉིད་ལ། །མ་ནོར་གསལ་བར་འཇུག་པ་འདི། །དམ་པའི་བཀའ་ཡིས་བསྐུལ་ཕྱིར་བྲི། །འདིར་རྡོ་རྗེ་སློབ་དཔོན། རྩ་རྒྱུད་དུ། སློབ་དཔོན་དགེ་བའི་མཚན་ཉིད་ཅན། །ཡང་
དག་ཤེས་ཤིང་རྒྱུད་ཤེས་པ། །དཔལ་ལྡན་ཁྲག་མཐུང་གསང་སྔགས་ཤེས། །ཁྲོ་མེད་གཙང་ཞིང་མཁས་པ་དང༌། །སྦྱོར་ཤེས་ཡེ་ཤེས་ཕ་རོལ་འགྲོ། །ཞེས་བཤད་པའི་མཚན་ཉིད་དང་ལྡན་
246

གཉིས་
།པའི་སློབ་དཔོན་ལ། ཇི་སྐད་དུ། གསོལ་འདེབས་སློབ་མའི་མཚན་ཉིད་དག །གནས་ལྔའི་ཡོན་ཏན་འཛིན་པའམ། །དད་པ་ཡིས་ནི་ངེས་འགྲོ་བ། །ཐེག་
གསུམ་དོན་ལས་མི་འདའ་ཞིང༌། །ཐེག་པ་མཆོག་ལ་མངོན་དགའ་དང༌། །སློབ་དཔོན་ལ་ནི་རབ་དད་ཅིང༌། །འགྲོ་ལ་སྙིང་བརྩེ་བདེན་པར་སྨྲ། །མཆོག་འདོད་དོན་ལ་སྦྱོར་ནུས་པ། །རབ་
དང་སྣོད་དུ་ཡོངས་ཤེས་ནས། །སྐུ་གསུམ་པོ་ཡི་ཆོ་ག་ཡིས། །དང་པོར་ལྷ་ཡི་བསྙེན་པ་བྱ། །ཞེས་བཤད་པའི་མཚན་ཉིད་དང་ལྡན་པའི་སློབ་མས། ལན་གསུམ་དུ་གསོལ་བ་འདེབས་
པས། སྣོད་དུ་རུང་བ་ཤེས་ནས་སྔོན་དུ་བསྙེན་པ་བྱ་བ་ནི། རྣལ་འབྱོར་བཞི་དང་ལྡན་པས། གཙོ་བོ་གཙོ་མོའི་སྔགས་ཁྲི་ཕྲག་གསུམ། འཁོར་ལོ་གསུམ་པོའི་ལྷ་ལ་ཁྲི་ཁྲག་གཉིས་
247

གཉིས། བདེ་ཆེན་འཁོར་ལོ་དང་དམ་ཚིག་འཁོར་ལོ་ལ་སྟོང་ཕྲག་ཕྱེད་དང་དྲུག་དྲུག་བཟླ། ལྷ་བཅུ་གསུམ་མཾ། ལྷ་ལྔ་མ་ཡིན་ན། གཙོ་བོ་ལ་འབུམ། འཁོར་རྣམས་ལ་ཁྲི་ཕྲག་རེར། ཐམས་ཅད་ཀྱི་ཐུན་མོང་དུ་ཡེ་ཤེས་འབེབས་
པའི་སྔགས་ལ་ཁྲི་ཕྲག་གཅིག དེ་རྣམས་ཀྱི་བཟླས་པའི་བཅུ་ཆའི་སྦྱིན་བསྲེག་བྱས་ཏེ་སྔོན་དུ་བསྙེན་པ་བྱའོ། །དེ་ནས་སློབ་མས་མཆོད་པའི་ཡོ་བྱད་ཚོགས་ནས་མཎྜལ་མེ་ཏོག་དང་བཅས་པས་གསོལ་བ་བཏབ་ལ། སློབ་དཔོན་གྱིས་
སེམས་ཅན་ཐམས་ཅད་དཔལ་ཧེ་རུ་ཀའི་གོ་འཕངས་ལ་དགོད་པར་འདོད་པའི་བསམ་པས། རྒྱུད་ལས་གསུངས་པའི་རི་བོ་ལ་སོགས་པའི་གནས་སམ། ཡིད་དང་མཐུན་པའི་གནས་སུ། སྤྱི་དང་ཁྱད་པར་གྱི་སྒོ་ནས་བརྟགས་པས་
རུང་བའི་སར་ཤེས་པ་དང་། ས་དེའི་བདག་པོ་རྒྱལ་པོ་ལ་སོགས་པ་ལས་བསླངས་པས་གནང་བ་ཐོབ་པ་དང༌། ཟླ་ཚེས་གཟའ་སྐར་དུས་སྦྱོར་བཟང་པོའི་ཉི་མ་ལ། ཧེ་རུ་ཀའི་རྣལ་འབྱོར་ལ་གནས་པས། གནས་དེའི་ཞིང་སྐྱོང་ལ་ཟླ་
མཆོད་པ་དང༌། གཏོར་མ་ཕུལ་ལ། གང་ཡང་འདིར་གནས་ལྷ་དང་ཀླུ། །གནོད་སྦྱིན་སྲིན་པོའམ་ནི་གཞན། །དེ་དག་རྣམས་ལ་ས་འདི་ནི། །བདག་ཞུ་ཁྱེད་ཀྱིས་སྩལ་དུ་གསོལ། །ཞེས་ལན་གསུམ་དུ་གསོལ་བ་གདབ། དེ་
ནས་ཁྲུ་གང་གྲུ་བཞི་པའི་ས་དང་ལྕི་བས། བྱུགས་པའི་མཎྜལ་བྱས་ལ། དེར་མེ་ཏོག་ཚོམ་བུ་ལྷ་གྲངས་དང་མཐུན་པ་བཀོད། དུར་ཁྲོད་ཀྱི་སར་ཕྱོགས་སྐྱོང་ཞིང་སྐྱོང་ལ་སོགས་པའི་མེ་ཏོག་ཚོམ་བུ་བཀོད། དེར་ལྷ་རྣམས་
བདེ་མཆོག་ཆོས་སྐོར་

বান্ডম
আ
།བསྐྱེད། ཡེ་ཤེས་པ་གཞུག དབང་བསྐུར་རྒྱས་བཏབ་ལ། མཆོད་པ་དང་བསྟོད་པ་དང་གཏོར་མ་ཕུལ་ཏེ། ཕྲིན་ལས་བཅོལ་བའི་མཐར་ཐུག་པ་བྱས་ལ། པུས་མོ་གཡས་པ་ས་ལ་བཙུགས་ཏེ་ཐལ་མོ་
སྦྱར་ལ། དུས་གསུམ་འབྱུང་བའི་མགོན་པོ་རྣམས། །བདག་ལ་བརྩེ་བས་དགོངས་སུ་གསོལ། །མགོན་པོ་རྒྱལ་བ་སྲས་མཆོད་ཅིང༌། །སློབ་མ་རྣམས་ལ་སྨན་སླད་དུ། །དཔལ་ལྡན་རྡོ་རྗེ་ཧེ་རུ་ཀའི། །དཀྱིལ་འཁོར་དམ་པ་འབྲི་
འཚལ་བས། །དཔའ་བོ་རྣལ་འབྱོར་མ་རྣམས་ཀྱིས། །བདག་ལ་བྱིན་བརླབས་མཆོག་གནང་མཛོད། །ཅེས་ལན་གསུམ་གསོལ་བ་བཏབ། དེ་ནས་དུར་ཁྲོད་ཀྱི་བདག་པོ་རྣམས་བཀུག་སྟེ། མཆོད་པས་མཆོད། གཏོར་མ་ཕུལ་
ཏེ། ཁམས་གསུམ་གནས་པའི་ལྷ་དང་ཀླུ། གནོད་སྦྱིན་དྲི་ཟ་ལྷ་མ་ཡིན། གང་དག་རྫུ་འཕྲུལ་ཆེ་ལྡན་ཞིང་། འབྱུང་པོ་བསྟན་པ་ལ་དགའ་བ། བདག་ལ་དགོངས་པར་མཛད་དུ་གསོལ། སངས་རྒྱས་རྣམས་ལ་མཆོད་པ་
དང༌། །སེམས་ཅན་ཀུན་ལ་ཕན་དོན་དུ། །ས་ཕྱོགས་དགེ་གནས་འདི་ཉིད་དུ། །དམ་པའི་དཀྱིལ་འཁོར་ཆེར་འབྱུང་བ། །ཇི་ལྟར་བསམས་པའི་ལས་བྱེད་ན། །ཁྱོད་ཀྱིས་བར་ཆད་མ་བྱེད་པར། །དགེ་བའི་གྲོགས་པོ་ཉིད་དུ་
མཛོད། །དེ་ལྟར་ཁྱེད་ལ་བདག་གིས་ནི། །དོན་རྣམས་གསོལ་གྱིས་མ་བསླུ་བར། །རྨི་ལམ་ལ་སོགས་མཚན་མ་དང༌། །ལེགས་ཉེས་ལྟས་རྣམས་བསྟན་དུ་གསོལ། །ཞེས་ལན་གསུམ་གསོལ་བ་བཏབ་སྟེ། རྨི་ལྟས་བརྟགས་
249

བདེ་མཆོག་ཆོས་སྐོར་
པས། ལྷས་གནང་བ་བྱིན་པའམ། མ་བཀག་པར་ཤེས་ནས། ནང་པར་སྔ་བར་ལངས་ཏེ། སྲུང་བའི་འཁོར་ལོ་སྔོན་དུ་འགྲོ་བའི་ལྷའི་རྣལ་འབྱོར་བསྒོམས་ལ། དྲག་པོའི་སྦྱིན་བསྲེག་གིས་བགེགས་བསྐྲད། སློབ་མའི་བར་ཆད་
ཞི་བའི་ཕྱིར། ཞི་བའི་སྦྱིན་བསྲེག་བྱ། དེ་ཙམ་མ་གྲུབ་ནའང༌། ཡུངས་ཀར་དང་ཆུ་དང་ཐལ་བ་ལ་ལས་ཐམས་ཅད་པ་བཟླས་པས་བགེགས་བསངས། འོག་ནས་འབྱུང་བ་ལྟར་སའི་ལྷ་མོ་སྤྱན་དྲངས་མཆོད་དེ། ལན་གསུམ་
གསོལ་བ་བཏབ་པས་གནང་བ་བྱིན་པར་བསམས་ལ་ནམ་མཁར་བཏེག་སྟེ་བཞག །དེ་ནས་ལྟོ་འཕྱེ་བརྟགས་ལ་བསྐོར་རུང་བའི་སར་པུས་མོའམ། ལྟེ་བའམ་ལྐོག་མ་ནུབ་ཙམ་དུ་བརྐོས་ལ། རུས་པ་དང་སྡོམ་དུམ་ལ་སོགས་པའི་
སའི་ཟུག་རྔུ་རྣམས་གསལ་ལ། སྔར་མ་བརྟགས་ན་ས་དང་ཆུས་བརྟགས་པ་ལ་སོགས་པ་བྱས་ལ་རུང་ན་བརྩམ། གལ་ཏེ་ཟུག་རྔུ་དབྱུང་མ་ནུས་ན། ལག་པས་བྱབས་ཤིང་ལས་ཐམས་ཅད་པ་བཟླའོ། །དེའི་སའྀ་ཁུང་བུར་སྨན་ལྔ་
འབྲུ་ལྔ་རིན་ཆེན་ལྔ་བཅུག་ལ། རུང་ན་ས་དེ་ཉིད་དམ་མི་རུང་ན་ས་གཞན་བླངས་ཏེ། དྲིའི་ཆུ་དང་བསྲེས་པས་དོང་བཀང་ལ། ལས་ཐམས་ཅད་པ་བཟླས་བའི་དྲིའི་ཆུས་གཏོར་ཞིང༌། འཐས་པར་བརྡུང་ཞིང་བཅགས་
ལ། དཔངས་ཁྲུ་ཕྱེད་དུ་མཐོ་བ། དབུས་ཅུང་ཟད་མཐོ་བ། གཡས་སྐོར་དུ་འབབ་ཅིང༌། ཤར་དང་བྱང་ཅུང་ཟད་དམའ་བར་བྱས་པའི་ས་སྟེགས་གྲུ་བཞི་པ། མཐའ་མར་མཆོད་པའི་ས་དང༌། བུམ་པ་འགོད་པའི་ས་ཤོང་
250

আ
།བ། ཤིན་ཏུ་དོག་པ་མ་ཡིན་པ། འཇམ་ཤིང་འཐས་པ་མེ་ལོང་གི་ངོས་ལྟ་བུར་བརྡུངས་ལ། དེར་བའི་ལྕི་བ་ས་ལ་མ་ལྷུང་བ་དང་ཆུ་དང༌། རོ་སོལ་དང༌། བདུད་རྩི་ལྔ་དང་བཅས་པས་ལེགས་པར་
བྱུགས། མེ་ཏོག་གི་སིལ་མས་ལེགས་པར་དགྲམ་པར་བྱའོ། །གལ་ཏེ་གཙུག་ལག་ཁང་ལ་སོགས་པའི་གནས་རྙིང་པ་ཡིན་ན། ལས་ཐམས་ཅད་པའི་སྔགས་བཟླས་པས་བགེགས་བསྐྲད། དེ་འདས་པའི་ཡུངས་ཀར་དང་ཆུ་དང་
ཐལ་བས་གཏོར། ལག་པས་བྱབས་ཏེ་ལས་ཐམས་ཅད་པའི་སྔགས་བཟླས། སྔར་གྱི་བ་ལྕི་ལ་སོགས་པས་བྱུགས་པས་ཆོག་གི། བརྐོ་བ་ལ་སོགས་པ་མི་དགོས་སོ། དེ་ནས་བདག་ཉིད་དཔལ་ཧེ་རུ་ཀའི་ཆ་ལུགས་སུ་
༈ཞུགས། རུས་པའི་རྒྱན་གྱིས་བརྒྱན། རྡོ་རྗེ་དྲིལ་བུ་དང༌། ཁ་ཊཱཾ་ག་ལག་ཏུ་ཐོགས་ནས། ཨོྃ་བྷཱ་ཁཾ་ཞེས་པས། ས་ནམ་མཁའི་རང་བཞིན་དུ་བསྒོམ། ཧཱུཾ་ལཾ་ཧཱུཾ་ལས་ས་རྡོ་རྗེའི་རང་བཞིན་དུ་བསྒོམ། རྡོ་རྗེ་བསྡམས་པ་རྐྱངས་ཏེ་
ས་ལ་བཞག་ནས། ཨོྃ་མེ་དཱི་ནི་བཛྲ་བྷཱ་བ། བཛྲ་བནྡྷ་ཧཱུཾ། ཞེས་པས་ས་རྡོ་རྗེར་བྱིན་གྱིས་བརླབས་ནས། ས་སྟེགས་ཀྱི་དབུས་སུ་དྲིའི་ཐིག་དང་མེ་ཏོག་བཀོད་ལ། ནམ་མཁར་བཏེག་པའི་སའི་ལྷ་མོ་སྤྱན་དྲངས་ལ་མཆོད་སྟོད་
གསོལ་བ་བཏབ་པས། གནང་བ་བྱིན་པར་བསམ་ལ། སའི་ནང་དུ་བསྟིམས་ཏེ། ཨོཾ་ཨཱཿཧཱུཾ་ཞེས་བརྗོད་ཅིང་ཡིག་བརྒྱས་བརྟན་པར་བྱའོ། །དེ་ནས་ཐམས་ཅད་སྟོང་པ་ཉིད་རོ་གཅིག་པར་བསྒོམ་པ་ནི་བླ་ན་མེད་པའི་རྣམས་པར་
251

དག་པ་སྟེ། ས་སྦྱང་བའོ། །དེ་ནས་དཀྱིལ་འཁོར་གྱི་དབུས་སུ་འདུག་ནས་རྣལ་འབྱོར་བཞི་བཟླས་པའི་མཐར་ཐུག་པར་བསྒོམ། ལྕེ་ཧཱུཾ་ལས་སྐྱེས་པའི་རྡོ་རྗེར་བསམས། ལག་པ་གཡས་སྤོས་ཕོར་ཐོགས། གཡོན་དྲིལ་བུ་གསིལ་
བཞིང༌། མ་ལུས་ཕྱོགས་ན་བཞུགས་པ་ཡི། སངས་རྒྱས་བདག་ལ་དགོངས་སུ་གསོལ། བདག་ནི་ཆེ་དགེ་རྡོ་རྗེ་འཛིན། འདིར་ནི་དཀྱིལ་འཁོར་བྲི་བར་བྱ། །སངས་རྒྱས་ལ་སོགས་ཀུན་བྱོན་ལ། །དངོས་གྲུབ་འདིར་ནི་སྩལ་དུ་
གསོལ། །ཞེས་པས་སྙན་གསན་ཕབ་ནས། །ནམ་མཁར་གནས་པའི་མཁའ་འགྲོ་མ་ལ་སོགས་པ་དང༌། སྒོའི་སློབ་དཔོན་བཞི་མཁའ་འགྲོ་མ་ལ་སོགས་པའི་ང་རྒྱལ་འཛིན་པ་བཞིའམ། མེད་ན་གཅིག་གིས་ཀྱང། དེ་དང་དེར་
རིམ་གྱིས་སོང་སྟེ། མཆོད་བསྟོད་དང་མཎྜལ་སྔོན་དུ་འགྲོ་བས། ལྷོ་ནས་བརྩམ་སྟེ་གཡོན་སྐོར་གྱིས་དེ་བཞིན་གཤེགས་པ་ཀུན་ཞི་བ། །དེ་བཞིན་གཤེགས་པ་ཀུན་གྱི་གནས། །ཆོས་ཀུན་བདག་མེད་པ་ཡི་མཆོག །དཀྱིལ་འཁོར་རྨི
དམ་པ་བཤད་དུ་གསོལ། །མཚན་རྣམས་ཐམས་ཅད་ཡང་དག་རྫོགས། །མཚན་མིན་ཐམས་ཅད་རྣམ་པར་སྤངས། །ཀུན་ཏུ་བཟང་པོ་སྐུ་ཡི་མཆོག །དཀྱིལ་འཁོར་དམ་པ་བཤད་དུ་གསོལ། །ཞི་བའི་ཆོས་ནི་མཆོག་ལས་བྱུང༌། །
ཡེ་ཤེས་སྤྱོད་པ་རྣམས་སྦྱོང་བ། །ཀུན་ཏུ་བཟང་པོ་གསུང་གི་མཆོག །དཀྱིལ་འཁོར་དམ་པ་བཤད་དུ་གསོལ། །སེམས་ཅན་ཀུན་གྱི་སེམས་ཆེན་པོ། །རང་བཞིན་དག་པ་དྲི་མ་མེད། །ཀུན་བཟང་ཐུགས་མཆོག་ཁ་ལོ་བསྒྱུར། །
::
བདེ་མཆོག་ཆོས་སྐོར་

আ
།དཀྱིལ་འཁོར་དམ་པ་བཤད་དུ་གསོལ། །གསོལ་བ་འདེབས་པ་གཞན་མེད་ན་རང་གིས་བསྒོམས་ལ་བྱའོ། །དེ་ནས་གཙོ་བོའི་ཐུགས་ཀ་ནས་ཕྱེ་སྟེ། ཁམས་གསུམ་རྣམ་རྒྱལ་གྱིས་ཧེ་རུ་ཀར་སློབ་
དཔོན་རྩ་ཞལ་སྔོ། གཡས་སེར་བ། གཡོན་ལྗང་། སྤྱན་གསུམ་གསུམ་པ་མཆེ་བ་གཙིགས་ཤིང༌། རུས་པའི་རྒྱན་དང་ཐོད་སྐམ་གྱི་ཕྲེང་བའི་སྐ་རགས་ཅན། མི་མགོའི་དོཤལ་དང༌། གཡས་བརྐྱང་གི་སྟབས་ཀྱིས་འཇིགས་
བྱེད་དང་དུས་མཚན་མནན་ཅིང་གདུགས་པ་ཅན་ཐམས་ཅད་ཞབས་ཀྱི་མནན་པ། རིགས་ལྔས་དབུ་ལ་བརྒྱན་པ་ཕྱག་དང་པོ་གཉིས་འཇིག་རྟེན་གསུམ་རྒྱལ་གྱི་ཕྱག་རྒྱས་རྡོར་དྲིལ་འཛིན་པས་རང་སྣང་གི་ཡུམ་ལ་འཁྱུད་པ། བར་པ་
༥ གཉིས་ལྕགས་ཀྱུ་དང་ཞགས་པ། ཐ་མ་གཉིས། རལ་གྲི་དང༌། ཐོད་པ་ཁ་ཊཱཾ་ག་འཛིན་པའོ། །བྱས་ལ། མིག་གཡས་གཡོན་མ་དང་ཊ་ལས་ཉི་མ་དང་ཟླ་བ། མིག་འབྲས་ཧཱུཾ་ལས་རྡོ་རྗེ་ནག་པོ་ཁྲོ་བོའི་ཚོགས་ཀྱིས་འོད་ཟེར་འཕྲོ་
བ། རྐང་མཐིལ་གཉིས་ཨཿ ལས་སྣ་ཚོགས་རྡོ་རྗེ་འོད་ཟེར་འཕྲོ་བ། ལྀག་པ་གཉིས་རྡོར་དྲིལ་དང་ཁ་ཊཱཾ་ག་འཛིན་པས། རྡོ་རྗེ་ཁུ་ཚུར་གཉིས་ཀྱིས་མཛུབ་མོ་གཉིས་བརྐྱང་ལ་རྩེ་མོ་སྦྱར་བ་ཁ་འོག་ཏུ་བལྟ་བས་སྤྱི་བོར་བཟུང་
ཞིང༌། ཧཱུཾ་བཛོད་ཏིཥྛ་ཞེས་བརྗོད་པས་བསྒོམས་པའི་དཀྱིལ་འཁོར་ནམ་མཁའ་ལ་བཏེགས་ལ་དཀྱིལ་དཀྲུང་བཤིག་ནས་ལངས་ཏེ་ཁ་ལྷོར་ཕྱོགས་པས། རྐང་པ་མཉམ་པར་འདུག་ལ། དེ་བཞིན་གཤེགས་པ་ཐམས་ཅད་ལ་ཕྱག་བྱས་
253

བདེ་མཆོག་ཆོས་སྐོར་
ནས། བཛྲ་དྲིཥྚ་མ་ཊ་ཞེས་པས་རྡོ་རྗེའི་བལྟ་བས་གཡོན་སྐོར་དུ་བལྟས་པས་བགེགས་བསྐྲད། རྡོ་རྗེའི་འགྲོས་ཀྱིས་མེ་མཚམས་སུ་སོང་སྟེ། རྡོ་རྗེ་གསོར་བ་ལ་བརྩོན་བཞིན་པས། སྐུ་གསུང་ཐུགས་ཀྱི་རྡོ་རྗེ་ཅན། །སངས་རྒྱས་
དེང་དུ་བདག་ལ་གསོན། །ང་ནི་དཔལ་ལྡན་ཧེ་རུ་ཀ །བཀའ་ཡི་འཁོར་ལོ་རབ་སྦྱོར་གྱིས། །ལྷ་ཀླུ་ལྷ་མིན་གསང་བ་པ། །བརྗེད་བྱེད་ལས་སོགས་བགེགས་ཀྱི་ཚོགས། །ས་འདིར་མ་གནས་གཞན་དུ་དེངས། །གལ་ཏེ་བདག་
བསྒོ་ལས་འདས་ན། །རྡོ་རྗེ་ཁྲོ་བོ་བཞིན་འབར་བའི། །རྡོ་རྗེ་རབ་ཏུ་འབར་བ་འདིས། །མགོ་ནི་ཚལ་པ་བརྒྱར་འགས་ཤིང༌། །འཇིགས་པར་འགྱུར་བ་གདོན་མི་ཟ། །ཞེས་པ་དང༌། དཔལ་ཧེ་རུ་ཀའི་ང་རོས་ཞལ་བཞི་པའི་
སྔགས་ལན་གསུམ་བརྗོད་ཅིང༌། ཁྲོ་བོ་དཔག་མེད་སྤྲོས་པས་བགེགས་རྣམས་བསྐྲད་ཅིང༌། ཧཱུཾ་ཞེས་བརྗོད་ཅིང་རྡོ་རྗེའི་འགྲོས་ཀྱིས་མེ་མཚམས་ནས་བརྩམས་ཏེ་གཡོན་བསྐོར་དུ་ལན་གསུམ་དུ་བསྐོར་ཞིང༌། ལྷོ་རུ་གཡོན་བརྐྱང་
ཤར་དུ་ས་ག །བྱང་དུ་ཟླུམ་པོ། ནུབ་ཏུ་གཡས་བརྐྱང་བྱ་ཞིང༌། དེའི་དུས་སུ་ཁྲོ་བོའི་ང་རྒྱལ་འཛིན་པས་ཀྱང༌། སྟངས་སྟབས་དེ་ལྟར་བྱས་པས་གོམ་སྟབས་བརྒྱད་པའི་སྟངས་སྟབས་སུ་འགྱུར་རོ། །དེ་ནས་དབུས་སུ་འོངས་
ནས། སེང་ལྡེང་གྱི་ཕུར་བུ་སོར་བཅུ་གཉིས་པ། སྦོམས་སུ་སོར་བཞི་པ། སྟོད་ཁྲོ་བོའི་གཟུགས། སྨད་རྡོ་རྗེ་རྩེ་གཅིག་པ་ལྟ་བུ་བྱས་ལ། ཙནྡན་དམར་པོས་བྱུགས། དར་དམར་པོ་དང་མེ་ཏོག་གི་ཕྲེང་བ་གདགས།
254

مه
আ
།སྲད་བུ་དམར་པོས་བཀྲིས་པའི་ཕུར་པ་བཅུ་ཧཱུཾ་ལས་བགེགས་མཐར་བྱེད་དུ་བསྐྱེད།...ལྗང་ཁུ་ལྗང་སེར། དཀར་བའི་ཞལ། གཡས་སྣ་ཚོགས་རྡོ་རྗེ་དང་བསྡིགས་མཛུབ། གཡོན་ཐོད་པ་དང་ཁ་ཊཱཾ་ག རྩ་ཕྱག་གཉིས་རྡོར་དྲིལ་འཛིན་པས་རང་
སྣང་གི་ཡུམ་ལ་འཁྱུད་པ། སྐྲ་ཁམ་པ་གྱེན་དུ་བརྫེས་ཤིང་སྤྱན་གསུམ་དམར་ལ་ཟླུམ་པ་མགོ་ཕྲེང་གི་དོ་ཤལ་དང༌། རུས་པ་དང༌། སྦྲུལ་གྱིས་བརྒ